rejauldu/bengali-wikipedia huggingface dataset:
করাচি বিভাগ () পাকিস্তানের সিন্ধু প্রদেশের একটি প্রশাসনিক বিভাগ।  ২০০০ সালে করাচি বিভাগটি বিলুপ্ত ঘোষণা করা হয় এবং করাচির ৫টি জেলা একত্রিত করে জেলা শহর করাচিতে করা হয়েছিল। করাচির জেলা শহর মূলত ১৮টি শহর এবং ১৭৮টি ইউনিয়ন পরিষদের মধ্যে বিভক্ত করে গঠন করা হয়েছিল।City District Government Karachi  Official Website  ২০১১ সালের ১১ জুলাই তারিখে, সিন্ধু সরকার আবারো করাচি বিভাগের ৫ জেলা পুনর্গঠন করে।Five districts of Karachi restored, Published in The News International on 11 July 2011, Retrieved on 5 August 2012  ২০১৩ সালের নভেম্বর মাসে, করাচি জেলার পূর্ব অঞ্চলে বিভক্ত করে একটি নতুন জেলা (৬ষ্ঠ) করনগি গঠিত হয়েছিল।dawn.com, Korangi notified as sixth district of KarachiThe News, Korangi made sixth district of Karachi   তথ্যসূত্র   বিষয়শ্রেণী:পাকিস্তানের বিভাগ
সৌমিলি বিশ্বাস একজন ভারতীয় বাঙালি চলচ্চিত্র ও টেলিভিশন অভিনেত্রী, মডেল, টেলিভিশন উপস্থাপিকা এবং শাস্ত্রীয় নৃত্যশিল্পী। তার প্রথম পূর্ণদৈর্ঘ্য চলচ্চিত্র আলো ২০০৩ সালে মুক্তি পেয়েছিল, যেখানে তিনি একটি সহায়ক ভূমিকায় অভিনয় করেছিলেন। ২০০৭ সালে তিনি ইটিভি বাংলার দুর্গে দুর্গতিনাশিনীতে দুর্গার ভূমিকায় অভিনয় করেছিলেন। তিনি জি বাংলার নৃত্য প্রতিযোগিতামূলক আপাতবাস্তব অনুষ্ঠান ডান্স বাংলা ডান্স মৌসুম ১১-এ একজন পরামর্শদাতা হিসেবে কাজ করেছিলেন।   ব্যক্তিগত জীবন  তিনি ২০১২ সালে ব্যাঙ্ককর্মী অয়ন ঘোষকে বিয়ে করেন।  ২০২১ সালের ১৭ ফেব্রুয়ারি তিনি ভারতীয় জনতা পার্টিতে যোগ দেন।   চলচ্চিত্রের তালিকা    চলচ্চিত্র   ২০০৩: আলো  ২০০৪: গ্যাঁড়াকল - দিশা  ২০০৫: সংগ্রাম  ২০০৬: আশা  ২০০৬: অগ্নিশপথ  ২০০৮: বাজিমাত  ২০১০: ইউ-টার্ন  ২০১০: অগ্নিসাক্ষী  ২০১১: তিন তনয়া  ২০১৩: শুধু তোমাকে চাই - দীপা   টেলিভিশন   ঝুম তা রা রা (জি বাংলা)  সিলেবাস-এ নেই (তারা বাংলা)  কোন কাননের ফুল (জি বাংলা)  সময় (রূপসী বাংলা)  ২০০৭: দুর্গে দুর্গতিনাশিনী (ইটিভি বাংলা)  ব্যোমকেশ (কালার্স বাংলা)  জয় বাবা লোকনাথ (জি বাংলা)  রান্নাঘর (জি বাংলা)  দি নাম্বার ওয়ান (জি বাংলা)  ২০২১: ডান্স বাংলা ডান্স মৌসুম ১১ (জি বাংলা) - পরামর্শদাতা  ২০২৪: পরিণীতা (জি বাংলা) - পৌষালী   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:কলকাতার অভিনেত্রী বিষয়শ্রেণী:কলকাতার নারী মডেল বিষয়শ্রেণী:বাঙালি টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:যোগমায়া দেবী কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ভারতীয় অভিনেত্রী
ভেলিকো তারনভো (বুলগেরীয় ভাষায়: Велико Търново, আ-ধ্ব-ব: [ˈveliko tarnovo]) উত্তর মধ্য বুলগেরিয়ার একটি শহর এবং বুলগেরিয়ার পুরাতন রাজধানী।  ভেলিকো তারনভো এর আয়তন 60.9 কিলোমিটার ² শহরে যে অঞ্চল নির্ধারণ করা হয়েছে সেটির পরিমাণ 30.379 কিলোমিটার ² এটি নদীর তীরে অবস্থিত।   সংস্কৃতি  আঞ্চলিক গ্রন্থাগার পেটকো স্লেভেকভ যোগাযোগ কেন্দ্র "নাদেজহদা 1869" সংগীত-নাটকীয় থিয়েটার "কনস্ট্যান্টিন কিসিমভ" আর্ট গ্যালারী "বরিস দেনেভ"  তথ্যসূত্র  বহিঃসংযোগ  বিষয়শ্রেণী:বুলগেরিয়ার শহর বিষয়শ্রেণী:বুলগেরিয়ার প্রাক্তন রাজধানী বিষয়শ্রেণী:খ্রিস্টপূর্ব ৩য় সহস্রাব্দে প্রতিষ্ঠিত জনবহুল স্থান
ইন্ডিয়া হেরাল্ড, ছিল মাদ্রাজ, মাদ্রাজ প্রেসিডেন্সি, ব্রিটিশ ভারত থেকে প্রকাশিত একটি সংবাদপত্র। এটি প্রতিষ্ঠা করেছিলেন হামফ্রেস নামে একজন ইংরেজ। এটি প্রাথমিকভাবে সরকারের কাছ থেকে অনুমতি না নিয়েই প্রকাশিত হয়েছিল, যে অপরাধের জন্য হামফ্রেসকে গ্রেপ্তার করা হয়েছিল এবং নির্বাসিত করা হয়েছিল। অননুমোদিত প্রকাশনার জন্য গ্রেফতার হলেও, যে জাহাজে করে তাকে ইংল্যান্ডে নির্বাসিত করা হবে সেখান থেকে তিনি পালিয়ে যেতে সক্ষম হন।      তথ্যসূত্র    বহিরাগত লিঙ্ক  সরকারী ওয়েবসাইট  বিষয়শ্রেণী:১৭৯৫-এ ভারতে প্রতিষ্ঠিত বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:চেন্নাইয়ের ইতিহাস বিষয়শ্রেণী:ভারতের বিলুপ্ত সংবাদপত্র বিষয়শ্রেণী:বিলুপ্ত সাপ্তাহিক সংবাদপত্র বিষয়শ্রেণী:মাদ্রাজ প্রেসিডেন্সি বিষয়শ্রেণী:১৭৯৫-এ প্রতিষ্ঠিত প্রকাশনা বিষয়শ্রেণী:১৭৯৫-এ প্রতিষ্ঠিত সংবাদপত্র
... সালেহ কামবোহ মসজিদ মুঘল সম্রাট আওরঙ্গজেবের আমলে নির্মিত হলেও এর স্থাপত্য শৈলীতে শাহজাহানি আমলের বৈশিষ্ট্য বিদ্যমান? ... চান্দা পূর্ব পাকিস্তানে নির্মিত সর্বপ্রথম উর্দু ভাষার চলচ্চিত্র? ... খুদা কে লিয়ে 'ভারতের আন্তর্জাতিক চলচ্চিত্র উৎসবের' আনুষ্ঠানিক বাছাইয়ে অন্তর্ভুক্ত হওয়া প্রথম পাকিস্তানি চলচ্চিত্র? ... ১৯৬৯ সালে পাকিস্তানে উত্তরবঙ্গের অবাঙালি মুহাজির অধ্যুষিত জেলাগুলো নিয়ে উত্তরবঙ্গ প্রদেশ গঠনের প্রস্তাব করা হয়েছিল? ... ১৯৬৪ সালে কায়রোতে অনুষ্ঠিত বিশ্ব উলামা সম্মেলনে তাজুল ইসলাম নতুন মাজহাব গঠনের প্রস্তাব নাকচ করেছিলেন? ... মল্লক্রীড়াবিদ এ কে এম মিরাজ উদ্দিন ১৯৬৬ সালে লাহোরে অনুষ্ঠিত পাকিস্তান জাতীয় ক্রীড়ানুষ্ঠানে একটি বাঁশের পোল দিয়ে রেকর্ড স্থাপনসহ পোলভল্টে শিরোপা জিতেছিলেন। ... জন্ম আমার ধন্য হলো মা গো দেশাত্মবোধক গানটি সাবিনা ইয়াসমিনের কন্ঠে জনপ্রিয় হলেও গানের প্রথম সংস্করণ ফিরোজা বেগম ও সাবিনা ইয়াসমিনের দ্বৈত কন্ঠে ধারণ করা হয়েছিল? বিষয়শ্রেণী:পাকিস্তান প্রবেশদ্বার
চিরন্তন পাপ বা ক্ষমার অযোগ্য পাপ বা চূড়ান্ত পাপ হলো এমন পাপ যা ঈশ্বর ক্ষমা করবেন না। চিরন্তন পাপ হলো পবিত্র আত্মার  অবমাননা করা অর্থাৎ ধর্ম অবমাননা করা। সারসংক্ষেপিত সুসমাচার এর বিভিন্ন অনুচ্ছেদে চিরন্তন পাপ সম্পর্কে উল্লেখ করা হয়েছে, যেমন মার্ক ৩:২৮-২৯, ম্যাথু ১২:৩১-৩২, ও লূক ১২:১০, পাশাপাশি নূতন নিয়মের অনুচ্ছেদ অন্যান্য সহ ইব্রীয় ৬:৪-৬, ইব্রীয় ১০:২৬-৩১, এবং প্রথম যোহন ৫:১৬।  চিরন্তন পাপকে খ্রিস্টান ধর্মতত্ত্ববিদরা বিভিন্ন উপায়ে ব্যাখ্যা করেছেন, যদিও তারা সাধারণত একমত যে যে পাপ করেছে সে আর অনুতপ্ত হতে পারবে না, এবং তাই যে ভয় পায় যে একজন এটি করেছে সে তা করেনি।Combs, William W (2004). The Blasphemy Against the Holy Spirit  Detroit Baptist Seminary Journal 9 (Fall 2004)   তথ্যসূত্র    বহিঃসংযোগ   CCEF Counseling article  What is the Unforgivable Sin? by Jeremy Myers  What is blasphemy against the Holy Spirit?  বিষয়শ্রেণী:পাপ বিষয়শ্রেণী:খ্রিস্টান পাপতত্ত্ব বিষয়শ্রেণী:বাইবেল সম্পর্কিত বিতর্ক বিষয়শ্রেণী:খ্রিস্টান পরিভাষা বিষয়শ্রেণী:ধর্ম অবমাননা
হাফেজ ক্বারী আবু রায়হান বাংলাদেশের একজন কুরআনের হাফেজ। তিনি ২০১৮ সালে কাতারের তিজান আন-নূর আন্তর্জাতিক কুরআন প্রতিযোগিতা প্রথম স্থান অর্জন করেন। এবং ২০২৪ সালে সেনেগালে কুুুরআন প্রতিযোগিতা প্রথম স্থান অর্জন করে   শিক্ষা ও কর্মজীবন  ১৬ বছর বয়সী রায়হানের কোরআন পড়ার সূচনা হয় নারায়নগঞ্জের আড়াইহাজারে মুফতি আবদুল কাইয়ুম কর্তৃক প্রতিষ্ঠিত বল্লভদী আল ইসরাহ একাডেমী মাদ্রাসায়। তিনি কাতারে ২০১৮ সালে তিজান আন নূর আন্তর্জাতিক হিফজুল কোরআন প্রতিযোগিতায় প্রথম স্থান অর্জন করেছেন। এছাড়াও ক্বেরাত প্রতিযোগিতায়ও চতুর্থ স্থান অর্জন করেছে। ২০২৪ সালে সেনেগালে অনুষ্ঠিত ১১তম আন্তর্জাতিক হিফজুল কোরআন প্রতিযোগিতায় প্রথম হয়।  আরও দেখুন    ওবায়দুল্লাহ (ক্বারী)  নাজমুল হাসান (ক্বারী)  নাজমুস সাকিব  মুহাম্মদ তরিকুল ইসলাম  মোহাম্মাদ জাকারিয়া  সালেহ আহমদ তাকরীম   তথ্যসূত্র   বিষয়শ্রেণী:বাংলাদেশী কুরআনের হাফেজ বিষয়শ্রেণী:আন্তর্জাতিক কুরআন তিলাওয়াত প্রতিযোগিতায় বিজয়ী বিষয়শ্রেণী:২০০৫-এ জন্ম
আবু মুহাম্মদ আবদুল হক গাফিকি ইশবিলি বা ইবনুল হাইম () (fl. আনু. ১২১৩) নামে পরিচিত ছিলেন আন্দালুসের সেভিল থেকে একজন মধ্যযুগীয় মুসলিম জ্যোতির্বিদ এবং গণিতবিদ। তিনি একজন গণিতবিদ হিসেবে তার পড়াশুনা শুরু করেন এবং জায়ানি ও জাবির ইবনে আফলাহের রচনা অধ্যয়ন করেন। তিনি যিজ্জুল কামিল ফিত তালিম (গাণিতিক জ্যোতির্বিদ্যার নিখুঁত নোটখাতা; যার সাতটি অধ্যায় ছিল) এর লেখক ছিলেন।  তিনি জারকালির জীবন ও কাজ এবং টলেডোর জ্যোতির্বিজ্ঞানীদের দ্বারা টলেডোর সারণী তৈরির বিষয়ে ঐতিহাসিক তথ্য দেন, যার পৃষ্ঠপোষকতা করেছিলেন সাইদ আন্দালুসি। তিনি গ্রহের তির্যকতার দোলনের উপর জারকালির তত্ত্বগুলিকে আরও প্রসারিত করেছেন, এছাড়াও গোলাকার ত্রিকোণমিতিক সূত্রগুলো উপস্থাপন করেছেন, ৮৫° ৪৯′ এর সৌর অ্যাপোজির একটি দ্রাঘিমাংশ দিয়েছেন এবং জারকালির কাজগুলো আরও নিশ্চিত করেছেন। তার কাজ পশ্চিমা ইসলামে ব্যতিক্রমী বলে মনে হয়, খুবই সম্পূর্ণ এবং নির্ভুল। আর তার কাজ মাগরেবে জ্যোতির্বিদ্যার বিকাশের উপর ব্যাপক প্রভাব ফেলেছিল।   মন্তব্য    উদ্ধৃতি    (PDF version)    বিষয়শ্রেণী:১৩শ শতাব্দীর গণিতবিদ বিষয়শ্রেণী:মধ্যযুগীয় ইসলামের গণিতবিদ বিষয়শ্রেণী:মধ্যযুগীয় ইসলামের জ্যোতির্বিজ্ঞানী বিষয়শ্রেণী:১৩শ শতাব্দীর আরব ব্যক্তি বিষয়শ্রেণী:১৩শ শতাব্দীর আন্দালুসের ব্যক্তি
জ্যাকসন মুনরো বার্ড (জন্ম: ১১ ডিসেম্বর ১৯৮৬) হলেন একজন ক্রিকেটার যিনি অস্ট্রেলিয়ার হয়ে টেস্ট ম্যাচ এবং তাসমানিয়ার হয়ে প্রথম শ্রেণীর ক্রিকেট খেলে থাকেন। বার্ড হলেন মূলত একজন ফাস্ট বোলার। তবে তিনি ডান হাতে ব্যাটিংও করতে পারেন।  খেলোয়াড়ী জীবন ২০১২ সালের মার্চে, বার্ড বেলেরাইভ ওভালে ওয়েস্টার্ন অস্ট্রেলিয়ার বিরুদ্ধে একটি হ্যাট্রিক করেন। তিনি ১১/৯৫ ম্যাচ সংখ্যায় খেলা শেষ করেন এবং ২০১১-১২ শেফিল্ড শিল্ড সিজনের ফাইনালে তাসমানিয়াকে নিয়ে যেতে সাহায্য করেন।  ১০টি শেফিল্ড শিল্ড খেলায় বার্ড ৬২ উইকেট লাভ করেন। এই পর্যায়ের প্রতিযোগিতার এটি ১২০ বছরের ইতিহাসে সবচেয়ে ভালো ছিল- যাতে ১৭.৩০ গড়ে এবং ৩৬.১ স্ট্রাইক।  তথ্যসূত্র  বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:সিডনি থেকে আগত ক্রিকেটার বিষয়শ্রেণী:অস্ট্রেলীয় ক্রিকেটার বিষয়শ্রেণী:হ্যাম্পশায়ারের ক্রিকেটার বিষয়শ্রেণী:কেন্টের ক্রিকেটার বিষয়শ্রেণী:নটিংহ্যামশায়ারের ক্রিকেটার বিষয়শ্রেণী:সিডনি সিক্সার্সের ক্রিকেটার বিষয়শ্রেণী:তাসমানিয়ার ক্রিকেটার বিষয়শ্রেণী:মেলবোর্ন স্টার্সের ক্রিকেটার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
কাজী নুসরাত জাহান ডায়না (জন্ম ১৮ সেপ্টেম্বর ১৯৮৪) একজন বাংলাদেশী অভিনেত্রী। আলতা-সুন্দরী, রাক্ষসী, এবং বাজি সহ টেলিভিশনের বিভিন্ন ধারাবাহিক নাটকে অভিনয়ের জন্য উল্লেখযোগ্য। ২০০৭ সালে তিনি একজন মডেল হিসাবে যাত্রা শুরু করেন, যেখানে তিনি একটি বিলবোর্ডের বিজ্ঞাপনের জন্য ছবি শুটিং করেছিলেন। ২০০৮ সালে তিনি একটি ধারাবাহিক নাটক আলতা সুন্দরীতে কাজ করার জন্য অডিশন দেন, উক্ত ধারাবাহিকে তিনি চঞ্চল চৌধুরী'র বিপরীতে মাসুমা নামের প্রধান চরিত্রে কাজ করেন।    অবদান  টেলিভিশন নাটকে অভিনয়  চলচ্চিত্র  বাণিজ্যিক বিজ্ঞাপন   পুরস্কার  সিজেএফবি পুরস্কার ২০১০ পুরস্কৃত করা হয়েছে: চলচ্চিত্র জগতে নবাগত অভিনেত্রী হিসেবে, চলচ্চিত্র: জাগো, মুক্তির বছর-২০১০, চরিত্রের নাম:রেশমা, পরিচালক: খিজির হায়াত খান, সহ-অভিনেতা: নাঈম।  আরটিভি তারকা পুরস্কার ২০০৯ পুরস্কার: শ্রেষ্ঠ অভিনেত্রী, নাটক সিরিয়াল: আলতা সুন্দরী, পরিচালক: সালাউদ্দিন লাভলু, প্রচারিত হয়েছে: আরটিভি, সন: ২০০৮-২০০৯, চরিত্রের নাম: মাসুমা, সহ-অভিনেতা: চঞ্চল চৌধুরী।  সিজেএফবি পুরস্কার ২০১৩ পুরস্কৃত করা হয়েছে: সহায়ক অভিনেত্রী হিসেবে, টেলিফিল্ম: হিমগিরিতে জোড়া পালক, পরিচালক: নূরুল আলম আতিক, প্রচারিত হয়েছে: জিটিভি, সন: ২০১৩, সহ-অভিনেতা: সৈয়দ বাবু।   তথ্যসূত্র   বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:২১শ শতাব্দীর বাংলাদেশী অভিনেত্রী
সেলিম রেজা (জন্ম: ১৯৬১ খ্রি.) বাংলাদেশের একজন সাবেক সচিব। তিনি প্রবাসী কল্যাণ ও বৈদেশিক কর্মসংস্থান মন্ত্রণালয় এবং রেলপথ মন্ত্রণালয়ের সচিব ছিলেন। বর্তমানে তিনি জাতীয় মানবাধিকার কমিশনের সার্বক্ষণিক সদস্য হিসেবে দায়িত্ব পালন করছেন।   প্রাথমিক জীবন  রেজা ১৯৬১ খ্রিষ্টাব্দে পাবনা জেলায় জন্মগ্রহণ করেন। তিনি ঢাকা বিশ্ববিদ্যালয়ের আইন বিভাগ থেকে স্নাতক ও স্নাতকোত্তর ডিগ্রি লাভ করেন এবং একটি বেসরকারি বিশ্ববিদ্যালয় থেকে গভর্নেন্স স্টাডিতে স্নাতকোত্তর ডিপ্লোমা অর্জন করেন। তিনি দেশ ও বিদেশে বিভিন্ন প্রশিক্ষণ ও কোর্সে অংশগ্রহণ করেছেন।   কর্মজীবন  সেলিম রেজা বিসিএস (প্রশাসন) ক্যাডারের ৭ম ব্যাচের একজন কর্মকর্তা হিসেবে ১৯৮৮ সালে সরকারি চাকরিতে যোগ দেন। তিনি প্রশাসনের বিভিন্ন স্তরে কাজ করেছেন। তিনি ম্যাজিস্ট্রেট ও সহকারী কমিশনার, নেজারত ডেপুটি কালেক্টর, প্রধানমন্ত্রীর কার্যালয়ের সিনিয়র অ্যাসাইনমেন্ট কর্মকর্তা হিসেবে কাজ করেছেন। তিনি কুয়েতে বাংলাদেশ দূতাবাসে প্রথম সচিব (শ্রম) ছিলেন। পরবর্তীকালে তিনি প্রবাসী কল্যাণ ও বৈদেশিক কর্মসংস্থান মন্ত্রণালয়ে যোগ দেন। তিনি জনশক্তি কর্মসংস্থান ও প্রশিক্ষণ ব্যুরোর পরিচালক, অতিরিক্ত মহাপরিচালক (প্রশিক্ষণ) ও মহাপরিচালকসহ বিভিন্ন দায়িত্ব পালন করেছেন।  ২০১৯ খ্রিষ্টাব্দে তিনি সচিব পদে পদোন্নতি লাভ করেন। তিনি প্রবাসী কল্যাণ ও বৈদেশিক কর্মসংস্থান মন্ত্রণালয় এবং রেলপথ মন্ত্রণালয়ের সচিব হিসেবে দায়িত্ব পালন করেছেন। তিনি সুপ্রিম কোর্টের হাইকোর্ট বিভাগের বিচারপতির পদমর্যাদায় জাতীয় মানবাধিকার কমিশনের সার্বক্ষণিক সদস্য হিসেবে দায়িত্ব পালন করেছেন। গত ৭ নভেম্বর ২০২৪ তারিখে তিনি মানবাধিকবার কমিশনের সার্বক্ষণিক সদস্য পদ হতে পদত্যাগ করেন।    তথ্যসূত্র   বিষয়শ্রেণী:১৯৬১-এ জন্ম বিষয়শ্রেণী:বাংলাদেশের সচিব বিষয়শ্রেণী:পাবনা জেলার ব্যক্তি বিষয়শ্রেণী:বাংলাদেশের সাবেক সচিব বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
একই নামের অন্যান্য ব্যবহারের জন্য দেখুন: ট্রয় (দ্ব্যর্থতা নিরসন)  ট্রয় () একটি কিংবদন্তির শহর যাকে কেন্দ্র করে বিখ্যাত ট্রয়ের যুদ্ধ সংঘটিত হয়েছিল। এই শহর এবং সংশ্লিষ্ট যুদ্ধের বর্ণনা প্রাচীন গ্রিসের অনেক মহাকাব্যেই দেখা যায়। বিশেষত ইলিয়াড-এর নাম করা যেতে পারে। হোমার রচিত অমর দুই মহাকাব্যের একটি এই ইলিয়াড। ট্রয়ের নাগরিক এবং সংস্কৃতি বোঝাতে ট্রোজান শব্দটি ব্যবহৃত হয়।  বর্তমানে ট্রয় একটি প্রত্নতাত্ত্বিক নিদর্শনের নাম। হোমারের ইলিয়াডে যে ট্রয়ের উল্লেখ রয়েছে সেটিকেই এখন ট্রয় নামে আখ্যায়িত করা হয়। এর অবস্থান আনাতোলিয়া অঞ্চলের হিসারলিক নামক স্থানে। ট্রয়ের তুর্কী নাম ত্রুভা। অর্থাৎ, আধুনিক হিসারলিক-ই সেই প্রাচীন ট্রয় নগরী। এর ভৌগোলিক অবস্থান তুরস্কের উত্তর-পশ্চিমাঞ্চলের কানাক্কাল প্রদেশের সমুদ্র সৈকতের নিকটে এবং আইডা পর্বতের নিচে দার্দানেলিসের দক্ষিণ পশ্চিমে।  রোমান সম্রাট অগাস্টাসের রাজত্বকালে প্রাচীন ট্রয় নগরীর ধ্বংসস্তুপের উপর ইলিয়াম নামে নতুন একটি শহর নির্মিত হয়। কনস্টান্টিনোপল প্রতিষ্ঠিত হওয়ার পূর্ব পর্যন্ত ইলিয়াম বিকশিত হয়েছে, কিন্তু বাইজান্টাইন রাজত্বের সময় ধীরে ধীরে এর পতন হতে থাকে। ১৮৬৫ সালে ফ্রানক কার্লভার্ট  ইংরেজ প্রত্নতত্ত্ববিদ সরবপ্রথম  ট্রয় নগরীর সন্ধান পান।তিনি হিসার্লিকে এক কৃষকের কাছ থেকে এক খন্ড জমি কিনে খনন কাজ শুরু করেন। কিন্তু তা সমাপ্ত করতে পারেন নি।  ১৮৭০ সালে জার্মান প্রত্নতত্ত্ববিদ হাইনরিশ শ্লিমান এই এলাকায় খনন কাজ শুরু করেন। এই খনন চলতে থাকায় এক সময় প্রমাণিত হয় যে, এখানে একের পর এক বেশ কয়েকটি শহর নির্মিত হয়েছিল। সম্ভবত এই শহরগুলোরই একটি হোমারের ট্রয় (ট্রয় ৭)। অবশ্য এ নিয়ে সন্দেহ আছে। কিন্তু এটা প্রায় নিশ্চিতভাবে প্রমাণিত হয়েছে যে, হিত্তীয় রচনায় উল্লেখিত উইলুসা শহরটি এখানেই অবস্থিত ছিল। অনেকে মনে করেন ইলিয়ন এই উইলুসা নামেরই গ্রিক সংস্করণ।  ১৯৯৮ সালে ট্রয় নামক এই প্রত্নতাত্ত্বিক নির্দশন ইউনেস্কোর বিশ্ব ঐতিহ্যবাহী স্থানের তালিকায় যুক্ত হয়।   হোমারীয় ট্রয়    হোমারীয় ট্রয় খোঁজো কালপঞ্জি    কালভার্টের হাজার বছরের ব্যবধানে    প্রত্নতাত্ত্বিক ট্রয়    তথ্যসূত্র    বহিঃসংযোগ    General  Troy on the Internet Educational website, University of Cincinnati  The Identification of Troy by Jan Sammer  Archaeology  Hisarlık Troy  Project Troia - The new excavations at Troy  digital reconstructions of the city  Greek, Roman and Byzantine Pottery at Ilion (Troia)   Troy VII and the Historicity of the Trojan War   Photos  Photos from Troy  Troy pictures  Livius.org: Troy and plain of Troy   Geography  the Troad (with an image of a model of Troy II)  Geology corresponds with Homer’s description of ancient Troy, article by Neil Thomas on the University of Delaware site.  বিষয়শ্রেণী:তুরস্কের প্রত্নাত্ত্বিক নিদর্শন বিষয়শ্রেণী:ধ্বংসপ্রাপ্ত স্থান বিষয়শ্রেণী:ট্রোজান বিষয়শ্রেণী:প্রাচীন গ্রিসের শহর বিষয়শ্রেণী:তুরস্কের বিশ্ব ঐতিহ্যবাহী স্থান বিষয়শ্রেণী:প্রাচীন গ্রিক ভূগোল বিষয়শ্রেণী:ধ্বংসপ্রাপ্ত শহর বিষয়শ্রেণী:গ্রিক পুরাণে অবস্থান বিষয়শ্রেণী:প্রাক্তন রাজ্য বিষয়শ্রেণী:খ্রিস্টপূর্ব ৩য় সহস্রাব্দে প্রতিষ্ঠিত জনবহুল স্থান বিষয়শ্রেণী:খ্রিস্টপূর্ব ৩০শ শতাব্দীতে প্রতিষ্ঠিত
ফাবিয়ান লুকাস শেয়ার (, ; জন্ম: ২০ ডিসেম্বর ১৯৯১; ফাবিয়ান শেয়ার নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেড এবং সুইজারল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন।  ২০১০ সালে, শেয়ার সুইজারল্যান্ড অনূর্ধ্ব-২০ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১৩ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৫৮ ম্যাচে ৮টি গোল করেছেন। তিনি সুইজারল্যান্ডের হয়ে এপর্যন্ত ২টি ফিফা বিশ্বকাপ (২০১৪ এবং ২০১৮) এবং ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন।  ব্যক্তিগতভাবে, শেয়ার বেশ কিছু পুরস্কার জয়লাভ করেছেন, যার মধ্যে ২০১৯ সালের ফেব্রুয়ারি মাসে প্রিমিয়ার লিগের মাসের সেরা গোলের পুরস্কার জয় অন্যতম। দলগতভাবে, শেয়ার এপর্যন্ত ৪টি শিরোপা জয়লাভ করেছেন, যার সবগুলো বাজেলের হয়ে জয়লাভ করেছেন।  প্রারম্ভিক জীবন ফাবিয়ান লুকাস শেয়ার ১৯৯১ সালের ২০শে ডিসেম্বর তারিখে সুইজারল্যান্ডের ভিলে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ                      বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:সুইজারল্যান্ডীয় ফুটবলার বিষয়শ্রেণী:টিএসজি ১৮৯৯ হফেনহাইমের খেলোয়াড় বিষয়শ্রেণী:দেপোর্তিবো লা করুনিয়ার খেলোয়াড় বিষয়শ্রেণী:নিউক্যাসেল ইউনাইটেড ফুটবল ক্লাবের খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:সুইজারল্যান্ডের আন্তর্জাতিক ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:২০১২ গ্রীষ্মকালীন অলিম্পিকের ফুটবলার বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:সুইস সুপার লিগের খেলোয়াড় বিষয়শ্রেণী:জার্মানিতে প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:২০১২ গ্রীষ্মকালীন অলিম্পিকের প্রতিযোগী বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:সুইজারল্যান্ডের আন্তর্জাতিক যুব ফুটবলার বিষয়শ্রেণী:সুইজারল্যান্ডের অনূর্ধ্ব-২১ আন্তর্জাতিক ফুটবলার
__TOC__   ব্যবহার  The layout design for these subpages is at প্রবেশদ্বার:পশ্চিমবঙ্গ/নির্বাচিত চিত্র/Layout.  Add a new Selected article to the next available subpage.   নির্বাচিত চিত্রের তালিকা   প্রবেশদ্বার:পশ্চিমবঙ্গ/নির্বাচিত চিত্র/১  প্রবেশদ্বার:পশ্চিমবঙ্গ/নির্বাচিত চিত্র/২  প্রবেশদ্বার:পশ্চিমবঙ্গ/নির্বাচিত চিত্র/৩  প্রবেশদ্বার:পশ্চিমবঙ্গ/নির্বাচিত চিত্র/৪  প্রবেশদ্বার:পশ্চিমবঙ্গ/নির্বাচিত চিত্র/৫  প্রবেশদ্বার:পশ্চিমবঙ্গ/নির্বাচিত চিত্র/৬  প্রবেশদ্বার:পশ্চিমবঙ্গ/নির্বাচিত চিত্র/৭  প্রবেশদ্বার:পশ্চিমবঙ্গ/নির্বাচিত চিত্র/৮  প্রবেশদ্বার:পশ্চিমবঙ্গ/নির্বাচিত চিত্র/৯  প্রবেশদ্বার:পশ্চিমবঙ্গ/নির্বাচিত চিত্র/১০  প্রবেশদ্বার:পশ্চিমবঙ্গ/নির্বাচিত চিত্র/১১  প্রবেশদ্বার:পশ্চিমবঙ্গ/নির্বাচিত চিত্র/১২  প্রস্তাবনা আপনি এই টেমপ্লেটের আলোচনা পাতায় পশ্চিমবঙ্গ বিষয়ক যে কোন পাবলিক ডোমেইন বা ফ্রি লাইসেন্স চিত্রের প্রস্তাবনা রাখতে পারেন।
থাম্ব|মাদামা দুর্গের অন্তরক্ষীয় দৃশ্য, নভেম্বর ২০১৪ ম্যাডামা নাইজারের উত্তর-পূর্ব সীমান্তে একটি সীমান্ত বসতি। একটি সেনা পোস্টের চেয়েও অধিক গুরুত্ব বহন করে, বসতিটি নাইজার এবং লিবিয়ার মধ্যে ভ্রমণ নিয়ন্ত্রণকারী একটি সীমান্ত স্টেশন হিসাবে কাজ করে। এটি একটি প্রাচীন ফরাসি ঔপনিবেশিক দুর্গের স্থান, যা ১৯৩১ সালে নির্মিত হয়েছিল। দুর্গটি এখন কাঁটাতারের বেড়া এবং ল্যান্ডমাইনের একটি ক্ষেত্র দ্বারা বেষ্টিত।  থাম্ব|উত্তর থেকে ফোর্ট মাদামা দেখুন, জুন ২০১৭   সামরিক ব্যবহার  নাইজারের সেনাবাহিনী ডিরকো থেকে ২৪ তম ইন্টারআর্মস ব্যাটালিয়নের উপর নির্ভর করে একশত সৈন্যের একটি গ্যারিসন রয়েছে।  ২৩শে অক্টোবর, ২০১৪-এ, ফরাসি সরকার অপারেশন বারখানের অধীনে এখানে হেলিকপ্টার এবং ৫০টি ফরাসি সৈন্য ঘাঁটি স্থাপনের পরিকল্পনা ঘোষণা করে। ফরাসি সেনাবাহিনী একটি ফরোয়ার্ড অপারেটিং ঘাঁটি তৈরি করেছিল। ১ জানুয়ারী ২০১৫ তারিখে ফরাসি সামরিক বাহিনীর প্রায় ২০০ থেকে ২৫০ সৈন্য রয়েছে।  মাদামার অপারেশনাল বেসটি ২০ থেকে ২৭ ডিসেম্বর ২০১৪ পর্যন্ত ফরাসি, নাইজার এবং চাদ সেনাবাহিনীর সামরিক অপারেশন জোন নিয়ন্ত্রণের জন্য একটি কমান্ড পোস্ট হিসাবে কাজ করেছিল।   ম্যাডামা  এয়ারফিল্ড  অ্যারোড্রোম মাদামা একটি ল্যাটেরাইট ট্র্যাক নিয়ে গঠিত ( ) যার দৈর্ঘ্য  । ২৫তম এয়ার ইঞ্জিনিয়ার রেজিমেন্ট এবং ১৯তম ইঞ্জিনিয়ার রেজিমেন্টের কাজ নভেম্বর ২০১৪ থেকে রানওয়ে পুনর্নির্মাণের অনুমতি দেয়;  ) দৈর্ঘ্যে প্রসারিত করা হবে । বিমান চলাচলের সুবিধা যোগ করা হয়: একটি র ্যাম্প এবং বিমান ও হেলিকপ্টার প্যাডের জন্য দুটি পার্কিং এলাকা। ২০১৪ সালের ডিসেম্বর থেকে কৌশলগত পরিবহন বিমান সেখানে অবতরণ করতে পারে। ২০১৭ সালে, এ৪০০ এম পরিবহন বিমানটি ম্যাডামায় অবতরণের পর নাইজারে তার প্রথম অপারেশনাল মিশন তৈরি করে।   তথ্যসূত্র   বিষয়শ্রেণী:নাইজারের জনবহুল স্থান বিষয়শ্রেণী:ফ্রান্সের সাথে জড়িত সামরিক অভিযান বিষয়শ্রেণী:অন্যান্য দেশে ফ্রান্সের সামরিক স্থাপনা বিষয়শ্রেণী:ভূমি খনি বিষয়শ্রেণী:দুর্গ বিষয়শ্রেণী:ফ্রান্স জড়িত সামরিক অভিযান বিষয়শ্রেণী:কেল্লা
মাইশেলফ অ্যালেন স্বপন হল ২০২৩ সালে মুক্তিপ্রাপ্ত একটি বাংলাদেশী অপরাধধর্মী নাটকীয় ওয়েব সিরিজ। এটি রচনা ও পরিচালনা করেছেন নির্মাতা শিহাব শাহীন, প্রযোজনা করেছেন রেদোয়ান রনি। এটি ২০২২ সালের জনপ্রিয় সিরিজ সিন্ডিকেটের একটি স্পিন-অফ সিক্যুয়েল। এখানে প্রধান চরিত্রে অভিনয় করেছেন নাসির উদ্দিন খান। অ্যালেন স্বপনের স্ত্রীর চরিত্রে অভিনয় করেছেন অভিনেত্রী রাফিয়াথ রশিদ মিথিলা।  ধারাবাহিকটি ২০২৩ সালের ২২শে এপ্রিল ঈদুল ফিতরে চরকিতে মুক্তি পায়। এটি সিজেএফবি পারফরম্যান্স পুরস্কারে শ্রেষ্ঠ ওয়েব ধারাবাহিক বিভাগে পুরস্কৃত হয়।   কাহিনী  অ্যালেন স্বপন চট্টগ্রাম থাকে, একজন মাদক ব্যবসায়ী ও তার এক ছেলে রয়েছে যার নাম যাদু।  অন্যদিকে মোঃ শামসুর রহমান ও শায়লা হলো স্বামী স্ত্রী। শামসুর রহমান পেশায় একজন ইন্সুরেন্স কোম্পানির কর্মকর্তা।  স্বপন আর বদু ছেলেবেলার বন্ধু, যৌথ অংশীদারিত্বে অবৈধ নেশাদ্রব্য ব্যবসা করতো। কক্সবাজার থেকে পুলিশের ধাওয়া খেয়ে পাহাড়ের পরিত্যক্ত একটি বাসায় কিছুদিন আত্নগোপন করে থাকে।  স্বপন তার বন্ধু বদুর ভাগের ৪০০ কোটি টাকা আত্মসাৎ করে শামসুর রহমানকে কৌশলে হত্যা করে শামসুর রহমানের স্ত্রী শায়লার কাছে স্বামীর ছদ্মবেশে থেকে যায় (অ্যালেন স্বপন ও শামসুর রহমানের চেহারা দেখতে হুবহু এক)।  একপর্যায়ে শায়লার ভাই ইকবাল ও বদুসহ তার দলবল নিয়ে ভাগের টাকা আদায়ের জন্য ছদ্মবেশে থাকা স্বপনকে কিডন্যাপ করে, এই স্বীকারোক্তি নেয়ার জন্য যে সে অ্যালেন স্বপন। অমানুষিক নির্যাতন করা হয় স্বপনকে কিন্তু সে নিজেকে শামসুর রহমান নামেই পরিচয় দেয়। স্বপন জানতো সে যদি স্বীকার করে নেয় তাহলে ৪০০ শত কোটি টাকা উদ্ধার করে তাকে হত্যা করে ফেলা হবে এবং তার চোখের সামনে নিজ ছেলে জাদুকে হত্যা করতে দেখেও নিরব থাকে স্বপন।   অভিনয়শিল্পী   নাসির উদ্দিন খান - সিদ্দিকুর রহমান স্বপন ওরফে অ্যালেন স্বপন ও মোঃ শামসুর রহমান তপন  রাফিয়াথ রশিদ মিথিলা - শায়লা, শামসুর রহমান তপনের স্ত্রী  সুমন আনোয়ার - তানজিল  রফিউল কাদের রুবেল - বদু, অ্যালেন স্বপনের বন্ধু  আবদুল্লাহ আল সেন্টু - জাদু  মিশকাত মাহমুদ - রোজি  আইমন শিমলা - অ্যালেন স্বপনের স্ত্রী  কাজী আনিসুল হক বরুণ - মাদকদ্রব্য নিয়ন্ত্রণ কর্মকর্তা  ফরহাদ লিমন - ইকবাল  জাহিদ ইসলাম - মোস্তাক  শতাব্দী ওয়াদুদ - সোহেল (বিশেষ চরিত্রে)  শাহীন মৃধা - ওসি আসলাম  শেখ মাহবুবুর রহমান - ব্যাংকের ম্যানেজার  বাশার বাপ্পি - মোসাদ্দেক  ইহতিশাম টিংকু - ময়না তদন্তকারী ডাক্তার  সাজু মাহাদী - বাড়িওয়ালা  খলিলুর রহমান কাদরী - শওকত ওসমান  অর্ণব ত্রিপুরা  বাইজিদ হাসান   নির্মাণ  ২০২৩ সালের জানুয়ারি মাসে শিহাব শাহীন কক্সবাজারসহ পাশ্ববর্তী এলাকায় এই সিরিজের শুটিং শুরু করেন।   গান  নংশিরোনামশিল্পীগানের কথাসংগীতদৈর্ঘ্য১বয়াম পাখিনাসির উদ্দিন খানখায়াম সানু সন্ধি, ম্যাক্স রহমানখায়াম সানু সন্ধি২:০৬   মুক্তি  ১৫ এপ্রিল ২০২৩ এ ইউটিউবে এই সিরিজের ট্রেইলার প্রকাশিত হয়। ২১ এপ্রিল ২০২৩ তারিখে ঈদ উল ফিতরে অনলাইন স্ট্রিমিং প্ল্যাটফর্ম চরকিতে এটি মুক্তি পায়।  পুরস্কার ও মনোনয়ন  বছর পুরস্কার বিভাগ মনোনীত ফলাফল সূত্র ২০২৪ সিজেএফবি পারফরম্যান্স পুরস্কার শ্রেষ্ঠ ওয়েব সিরিজ রেদওয়ান রনি (প্রযোজক)   শ্রেষ্ঠ পরিচালক শিহাব শাহীন  শ্রেষ্ঠ অভিনেতা (সমালোচক) নাসির উদ্দিন খান  শ্রেষ্ঠ অভিনেত্রী (সমালোচক) রাফিয়াথ রশিদ মিথিলা    তথ্যসূত্র   বহিঃসংযোগ    চরকিতে মাইশেলফ অ্যালেন স্বপন    বিষয়শ্রেণী:বাংলাদেশী ওয়েব ধারাবাহিক বিষয়শ্রেণী:বাংলা ভাষার ওয়েব ধারাবাহিক বিষয়শ্রেণী:চরকির মৌলিক অনুষ্ঠান বিষয়শ্রেণী:অপরাধ ওয়েব ধারাবাহিক বিষয়শ্রেণী:শিহাব শাহীন পরিচালিত ওয়েব ধারাবাহিক